title: 2011/604/EU: Europa-Parlamentets afgørelse af 10. maj 2011 om decharge for gennemførelsen af budgettet for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser for regnskabsåret 2009#Europa-Parlamentets beslutning af 10. maj 2011 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser for regnskabsåret 2009

text:
               27.9.2011

               DA

               Den Europæiske Unions Tidende

               L 250/224

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af budgettet for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser for regnskabsåret 2009
   (2011/604/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser for regnskabsåret 2009,

               —

               der henviser til Revisionsrettens beretning om årsregnskabet for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser for regnskabsåret 2009 med agenturets svar (1),

               —

               der henviser til Rådets henstilling af 15. februar 2011 (05892/2011 — C7-0052/2011),

               —

               der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets forordning (EF) nr. 2007/2004 af 26. oktober 2004 om oprettelse af et europæisk agentur for forvaltning af det operative samarbejde ved EU-medlemsstaternes ydre grænser (3), særlig artikel 30,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0145/2011),

               1.

               meddeler den administrerende direktør for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser decharge for gennemførelsen af agenturets budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 338 af 14.12.2010, s. 40.

      (2)  EFT L 248 af 16.9.2002, s. 1.

      (3)  EUT L 349 af 25.11.2004, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2011
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser for regnskabsåret 2009
      EUROPA-PARLAMENTET,

                  —

                  der henviser til det endelige årsregnskab for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser for regnskabsåret 2009,

                  —

                  der henviser til Revisionsrettens beretning om årsregnskabet for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser for regnskabsåret 2009 med agenturets svar (1),

                  —

                  der henviser til Rådets henstilling af 15. februar 2011 (05892/2011 — C7-0052/2011),

                  —

                  der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Rådets forordning (EF) nr. 2007/2004 af 26. oktober 2004 om oprettelse af et europæisk agentur for forvaltning af det operative samarbejde ved EU-medlemsstaternes ydre grænser (3), særlig artikel 30,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0145/2011),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2009 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 5. maj 2010 meddelte decharge til den administrerende direktør for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser for gennemførelsen af agenturets budget for regnskabsåret 2008 (5) og i beslutningen, der ledsagede afgørelsen om decharge, bl.a.:

                              —

                              var foruroliget over, at Revisionsretten havde fundet flere svagheder, som den allerede gjorde opmærksom på i sine årsberetninger for 2006 og 2007, herunder navnlig

                                          i)

                                          et højt antal fremførsler og bortfald (49 % af de disponible bevillinger i 2008 blev ikke udnyttet i løbet af regnskabsåret, knap 69 % i 2007 og 55 % i 2006)

                                          ii)

                                          retlige forpligtelser indgået inden de tilsvarende budgetforpligtelser

                                          iii)

                                          ansættelsesprocedurer, som ifølge Revisionsretten ikke var i overensstemmelse med reglerne, navnlig med hensyn til åbenhed og ligestilling i procedurerne

                              —

                              opfordrede agenturet til at forbedre den økonomiske forvaltning, navnlig hvad angik stigningerne i budgetterne for regnskabsårene 2007 og 2008,

                  C.

                  der henviser til, at 2008 var det fjerde hele år, hvor agenturet var fuldt operationelt,

                  D.

                  der henviser til, at agenturets budget for regnskabsåret 2009 var på 88 800 000 EUR, hvilket er en forhøjelse på næsten 28 % sammenlignet med tidligere regnskabsår,

                  1.

                  glæder sig over, at Revisionsretten har fået rimelig sikkerhed for, at årsregnskabet for agenturet for regnskabsåret 2009 på alle væsentlige punkter er pålideligt, og at de underliggende transaktioner taget under ét er lovlige og formelt rigtige;

         Betydelig forhøjelse af budgettet

                  2.

                  bemærker, at agenturets budget er steget væsentligt i løbet af de seneste fire år; bemærker, at budgettet for regnskabsåret 2009 er steget mere end 3 gange i forhold til regnskabsåret 2006 (19 200 000 EUR);

         Præstationer

                  3.

                  glæder sig over, at agenturets bestyrelse i juni 2009 vedtog en flerårig plan for perioden 2010-2013, selv om agenturets basisforordning ikke foreskriver dette; understreger betydningen af denne flerårige plan, som gør det muligt for agenturet at planlægge sine aktiviteter bedre og evaluere de risici, der er forbundet hermed; opfordrer dog agenturet til hurtigt at etablere en tydelig forbindelse mellem arbejdsprogrammet og de finansielle overslag;

                  4.

                  opfordrer på ny agenturet til i en oversigt, der vedføjes næste beretning fra Revisionsretten, at foretage en sammenligning mellem de tiltag, der er blevet gennemført i det regnskabsår, der er under dechargebehandling, og de tiltag, der blev gennemført i det foregående regnskabsår, således at dechargemyndigheden bedre kan vurdere agenturets præstationer fra år til år;

                  5.

                  glæder sig over agenturets initiativ til i 2009 at iværksætte det såkaldte »Frontex-resultatstyringssystem« med henblik på bedre information til agenturets bestyrelse gennem forelæggelse af data om virkningen af agenturets operationer; bemærker, at dette nye system skal fremme en rapportering, der er mere »resultatorienteret« og som supplerer input- og outputindikatorer; kræver ikke desto mindre, at agenturet giver oplysninger om virkningerne af sine operationer og underretter dechargemyndigheden herom;

                  6.

                  bemærker, at dechargen for gennemførelsen af agenturets budget i yderligere omfang bør baseres på agenturets præstationer i løbet af året;

         Samarbejde med medlemsstaterne

                  7.

                  anmoder agenturet om at forbedre dets finansielle forvaltning vedrørende godtgørelse af medlemsstaternes omkostninger ved sammen med medlemsstaterne at klarlægge problemets årsag og sammen iværksætte passende løsninger;

         Fremførsler og bortfald af bevillinger

                  8.

                  er foruroliget over, at Revisionsretten har fundet fremførsler, som den allerede gjorde opmærksom på i sine årsberetninger for 2006, 2007 og 2008; beklager i særdeleshed det høje antal fremførsler og bortfald siden 2006;

                  9.

                  henstiller derfor til agenturet at forbedre udnyttelsesgraden for bevillinger ved at indføre passende instruktioner og procedurer for analyse af potentielle fremførsler med henblik på at reducere omfanget af fremførte bevillinger til et minimum; anser det også for vigtigt, at agenturet forbedrer programmeringen og overvågningen af aktiviteter;

                  10.

                  er ligeledes bekymret over, at agenturet har været nødt til at lade bevillinger bortfalde (13 900 000 EUR i 2009 og 13 000 000 EUR i 2008);

                  11.

                  bemærker, at Revisionsretten har konstateret 28 budgetoverførsler, fordi procedurerne for opstilling af budgettet ikke var ikke tilstrækkeligt strikse; bemærker endvidere, at 6 ud af 39 budgetposter under afsnit II — Administrationsudgifter — ikke var blevet udnyttet ved udgangen af 2009, og at 35 % af de tilsvarende bevillinger bortfaldt;

                  12.

                  understreger, at et højt antal fremførsler og bortfald afspejler agenturets manglende evne til at forvalte en så omfattende budgetstigning; overvejer derfor, om det ikke ville være mere ansvarligt, hvis budgetmyndigheden i forbindelse med beslutninger om eventuelle forhøjelser af visse agenturers budget fremover var mere opmærksom på, hvor lang tid det tager at iværksætte nye aktiviteter; anmoder følgelig agenturet om at forelægge det mere deltaljerede oplysninger om de fremtidige forpligtelsers gennemførlighed;

                  13.

                  glæder sig dog over agenturets initiativ til yderligere at udvikle sit system for planlægning og overvågning af kontraktmæssige frister, der fastlægges i forbindelse med tilskud; bemærker endvidere, at agenturet siden 2009 har gennemført en risikovurdering og en risikostyringsprocedure for aktiviteterne;

         Forvaltning af tilskud

                  14.

                  bemærker, at Revisionsretten for andet år i træk har påpeget, at agenturet har foretaget udbetalinger på basis af unilaterale beslutninger om tilskud, som var underskrevet af agenturet, mens denne type instrument ikke omtales i de gældende bestemmelser; bemærker, at det udbetalte beløb i 2009 var på mere end 28 000 000 EUR, og at det i 2008 var på 17 000 000 EUR; glæder sig dog over, at agenturet som reaktion på Rettens bemærkninger har indgået en rammeaftale om partnerskab med medlemsstaternes grænsemyndigheder;

                  15.

                  opfordrer agenturet til at forbedre tilskudsstyringen ved:

                              —

                              at gennemføre kontrol af tilskudsmodtagerne på stedet

                              —

                              at fremme tariffer baseret på enhedspriser i stedet for at yde tilskud i form af godtgørelse af støtteberettigede udgifter

                              —

                              klart at beskrive, videreformidle og overvåge aktørens ansvar

                              —

                              at udarbejde en operationel plan, alle aktører kan tilslutte sig;

         Et realistisk driftsbudget

                  16.

                  bemærker med bekymring, at Revisionsretten har påpeget, at omkostningerne ved forudbetalingerne til grænsemyndigheder i de 8 sager, der blev underkastet revision, var ansat 27 % for højt; bemærker endvidere, at det for de aktiviteter, der afsluttedes i 2009, var nødvendigt at udstede over 40 indtægtsordrer for at tilbagesøge forskud, hvor der var udbetalt for meget;

         Menneskelige ressourcer

                  17.

                  glæder sig over, at agenturet har taget initiativ til foranstaltninger, der kan øge ansættelsesprocessens objektivitet og gennemskuelighed i overensstemmelse med Parlamentets anbefalinger; bemærker rent faktisk, at agenturet har vedtaget gennemførelsesbestemmelser og interne retningslinjer for medlemmerne af udvælgelseskomiteer; bifalder især, at agenturet har vedtaget en ansættelsespolitik i november 2010, der omfatter følgende konkrete aktioner: overholdelse af frister i forbindelse med udnævnelse af medlemmer af udvælgelseskomiteer, forudgående forberedelse af samtalespørgsmål og indhold af skriftlige prøver, anonym evaluering af skriftlige prøver, forberedelse af standardsvar på samtalespørgsmål og skriftlige prøver, forberedelse af referater i forbindelse med ansættelse og udvikling af et e-ansættelsesværktøj, der skal tages i brug i løbet af 2011 for at lette ansættelses- og udvælgelsesprocessen;

         Intern revision

                  18.

                  tager til efterretning, at den interne revisionstjeneste (IAS) i 2009 gennemførte en revision af tilskudsstyringen med det formål at evaluere følgende: den årlige planlægning af tilskud, de retlige instrumenter, der blev anvendt, gennemførelsen af tilskud og overvågning og rapportering;

                  19.

                  erkender, at ud af de 19 anbefalinger, som IAS fremsatte vedrørende opfølgningen af tidligere anbefalinger, er 6 gennemført passende og effektivt, 10 er under gennemførelse og 3 er afsluttet, men endnu ikke revideret af IAS; anmoder ikke desto mindre agenturets administrerende direktør om at underrette dechargemyndigheden om indholdet af de anbefalinger, som IAS anser for at være meget vigtige, og om de foranstaltninger der er truffet i den anledning;

                  20.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2011 (6) om præstation, økonomisk forvaltning og kontrol med agenturer.

         (1)  EUT C 338 af 14.12.2010, s. 40.

         (2)  EFT L 248 af 16.9.2002, s. 1.

         (3)  EUT L 349 af 25.11.2004, s. 1.

         (4)  EFT L 357 af 31.12.2002, s. 72.

         (5)  EUT L 252 af 25.9.2010, s. 211.

         (6)  Vedtagne tekster, P7_TA(2011)0163 (Se side 269 i denne EUT).


title: 2013/594/EU: Europa-Parlamentets afgørelse af 17. april 2013 om decharge for gennemførelsen af budgettet for Den Europæiske Værdipapir- og Markedstilsynsmyndighed for regnskabsåret 2011#Europa-Parlamentets beslutning af 17. april 2013 med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Værdipapir- og Markedstilsynsmyndighed for regnskabsåret 2011

text:
               16.11.2013

               DA

               Den Europæiske Unions Tidende

               L 308/282

         EUROPA-PARLAMENTETS AFGØRELSE
   af 17. april 2013
   om decharge for gennemførelsen af budgettet for Den Europæiske Værdipapir- og Markedstilsynsmyndighed for regnskabsåret 2011
   (2013/594/EU)
   EUROPA-PARLAMENTET,

               —

               der henviser til det endelige årsregnskab for Den Europæiske Værdipapir- og Markedstilsynsmyndighed for regnskabsåret 2011,

               —

               der henviser til Revisionsrettens beretning om årsregnskabet for Den Europæiske Værdipapir- og Markedstilsynsmyndighed for regnskabsåret 2011 med myndighedens svar (1),

               —

               der henviser til Rådets henstilling af 12. februar 2013 (05753/2013 — C7-0041/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (4), særlig artikel 64,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Økonomi- og Valutaudvalget (A7-0115/2013),

               1.

               meddeler den administrerende direktør for Den Europæiske Værdipapir- og Markedstilsynsmyndighed decharge for gennemførelsen af myndighedens budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Den Europæiske Værdipapir- og Markedstilsynsmyndighed, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 388 af 15.12.2012, s. 157.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 331 af 15.12.2010, s. 84.

      (5)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Værdipapir- og Markedstilsynsmyndighed for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for Den Europæiske Værdipapir- og Markedstilsynsmyndighed for regnskabsåret 2011,

                  —

                  der henviser til Revisionsrettens beretning om årsregnskabet for Den Europæiske Værdipapir- og Markedstilsynsmyndighed for regnskabsåret 2011 med myndighedens svar (1),

                  —

                  der henviser til Rådets henstilling af 12. februar 2013 (05753/2013 — C7-0041/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (4), særlig artikel 64,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Økonomi- og Valutaudvalget (A7-0115/2013),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for Den Europæiske Værdipapir- og Markedstilsynsmyndighed (myndigheden) for regnskabsåret 2011 er rigtigt, og at de underliggende transaktioner er lovlige og formelt rigtige,

                  B.

                  der henviser til, at myndigheden, der er et nyt agentur med hjemsted i Paris, blev oprettet ved forordning (EU) nr. 1095/2010 og officielt påbegyndte sin virksomhed den 1. januar 2011 som en uafhængig myndighed,

                  C.

                  der henviser til, at myndigheden bør vurderes på baggrund af dens retlige overgang fra forgængeren, Det Europæiske Værdipapirtilsynsudvalg (CESR), som var en fransk sammenslutning, og at den følgelig, bortset fra sit nye mandat, har overtaget alle eksisterende og igangværende opgaver og ansvar fra CESR (alle CESR's aktiver, passiver og igangværende operationer blev automatisk overført til den nye myndighed),

                  D.

                  der henviser til, at myndigheden er en integreret del af Det Europæiske Finanstilsynssystem og inden for et fælles udvalg arbejder tæt sammen med sine søstermyndigheder, Den Europæiske Banktilsynsmyndighed og Den Europæiske Tilsynsmyndighed for Forsikrings- og Arbejdsmarkedspensionsordninger, og med Det Europæiske Udvalg for Systemiske Risici,

                  E.

                  der henviser til, at myndighedens samlede budget for 2011 var på 16 964 913,92 EUR,

                  F.

                  der henviser til, at i overensstemmelse med forordningen om oprettelse af myndigheden (6) blev 60 % af myndighedens 2011-budget finansieret over bidrag fra medlemsstaterne og EFTA-landene og 40 % over EU-budgettet,

                  G.

                  der henviser til, at myndigheden ved udgangen af 2011 registrerede et positivt budgetresultat på EUR 4 457 244,82 EUR (7) (efter fratrækning af vekselkursforskelle svarende til 4 645,56 EUR), som blev opført i regnskabet som gæld til Kommissionen,

         Budgetmæssig og økonomisk forvaltning

                  1.

                  noterer sig på baggrund af årsregnskabet, at Unions bidrag til myndighedens budget for 2011 var på 6 784 000 EUR; bemærker, at dette var myndighedens første driftsår;

                  2.

                  påpeger, at det fremgår af årsregnskabet, at myndighedens samlede budget for 2011 beløb sig til 16 964 913,92 EUR (inkl. 9 857 457,23 EUR i form af bidrag fra medlemsstaterne, 257 288,76 EUR i form af bidrag fra observatører og 66 167,93 EUR i form af andre indtægter);

                  3.

                  opfordrer Kommissionen til i forbindelse med sin næste gennemgang af tilsynsmyndighedernes arbejde og finansieringsordninger, som vil blive forelagt senest den 2. januar 2014, at undersøge alle mulighederne for en ny langsigtet og bæredygtig finansiering af myndigheden, som sikrer dens uafhængighed;

                  4.

                  opfordrer Kommissionen til at vurdere muligheden af at forelægge et forslag, der sikrer, at de tre europæiske tilsynsmyndigheders budgetter fuldt ud finansieres over EU-budgettet;

                  5.

                  konstaterer med bekymring, at bestemmelserne i finansforordningen ikke er fuldt ud tilpasset myndighedens finansieringsordning, eftersom 60 % af dens budget finansieres over bidrag fra medlemsstaterne og EFTA-landene; mener, at dette spørgsmål bør tages op, senest i forbindelse med den næste revision af finansforordningen for så vidt angår agenturer, og opfordrer Kommissionen til at vurdere situationen og forelægge dechargemyndigheden en rapport om spørgsmålet;

                  6.

                  bemærker, at det fremgår af årsregnskabet, at myndigheden i 2011 hovedsageligt fokuserede på sin etablering og yderligere ekspansion;

                  7.

                  understreger betydningen af en passende ligevægt mellem på den ene side det tildelte budget og de disponible stillinger og på den anden side de opgaver, myndigheden pålægges, idet et misforhold kan føre til en uafbalanceret arbejdsstyrke for så vidt angår rekrutteringen af myndighedens personale på den ene side og inddragelsen af nationale eksperter på den anden side; udtrykker bekymring over, at Kommissionen har ændret stillingsfortegnelsen efter forslag fra myndigheden uden klart at angive dette; opfordrer Kommissionen til at sikre fuldstændig gennemsigtighed på dette og andre områder;

                  8.

                  bemærker de betænkeligheder, der blev rejst vedrørende Unionen i de foreløbige konklusioner fra IMF's vurdering af den finansielle sektor fra december 2012, hvori det anbefales at øge de europæiske tilsynsmyndigheders ressourcer og beføjelser for at sætte dem i stand til fuldt ud at opfylde deres mandater og samtidig øge deres operationelle uafhængighed;

                  9.

                  bemærker, at det fremgår af årsregnskabet, at styrelsesudvalget på myndighedens konstituerende møde den 11. januar 2011 vedtog og godkendte de vigtigste finansielle bestemmelser og myndighedens finansforordning, således at den kunne varetage sine beføjelser som en europæisk myndighed;

         Overgang fra CESR

                  10.

                  anerkender som det fremgår af årsregnskabet, at den politiske beslutning om at omdanne CESR til en myndighed fra og med januar 2011 blev truffet i september 2010, hvilket betød, at myndigheden skulle etableres på kun fire måneder, selv om sådanne opgaver normalt anslås at tage to år;

                  11.

                  konstaterer, at første kvartal af 2011 brugtes til overførsel af aktiver fra CESR til myndigheden og gennemførelse af såvel som uddannelse i EU-regler vedrørende finansielle kredsløb, rekruttering og indkøb; noterer sig endvidere, at andet kvartal var præget af myndighedens flytning til nye lokaler efter undertegnelsen af en ny lejekontrakt i december 2010; konstaterer, at der fra marts til juni 2011 blev udført istandsætningsarbejde i de nye lokaler;

                  12.

                  bemærker på baggrund af årsregnskabet, at der i tredje og fjerde kvartal, hvor myndighedens organisationsplan og ansættelsesforhold blev ændret, blev ansat nye ledere (en ny formand i april 2011 og en ny administrerende direktør i juni 2011) og indledt en række aktiviteter;

                  13.

                  noterer sig, at ovennævnte forhold og den begrænsede tid til forberedelse af myndighedens arbejde ifølge myndigheden forklarer den budgetmæssige underudnyttelse i 2011;

         Regnskabssystem

                  14.

                  bemærker, at det fremgår af årsregnskabet, at den standardiserede og almindelige budgetstruktur, som myndigheden vedtog i begyndelsen af 2011, måtte tilpasses de reelle behov;

                  15.

                  erfarer af årsregnskabet, at myndigheden i april 2011 indførte periodiseret regnskabsføring (ABAC), som er det regnskabssystem, Kommissionen anvender til budgetregnskab; bemærker endvidere, at myndigheden i overgangsperioden fra januar til april 2011 brugte et system baseret på regneark og i april gik over til det endelige ABAC/SAP-system, som Kommissionen bruger;

                  16.

                  bemærker på baggrund af årsregnskabet, at myndighedens budgetregnskab forvaltes ved hjælp af regnskabssystemet ABAC, og at det almindelige regnskab føres ved hjælp af SAP-systemet, som har direkte grænseflade med Kommissionens almindelige regnskabssystem; bemærker desuden, at de forskellige budgetmæssige og finansielle rapporter udarbejdes ved hjælp af virksomhedsrapporteringsværktøjer;

                  17.

                  noterer sig, at myndigheden ifølge eget udsagn har gennemført valideringen af sit regnskabssystem gennem en tilgang med fuld kontrol i 2011; opfordrer myndigheden til at forelægge dechargemyndigheden 2012-opfølgningsrapporten om validering af regnskabssystemerne i overensstemmelse med de kriterier, der er fastsat af Kommissionen (Generaldirektoratet for Budget);

         Budgetgennemførelse

                  18.

                  bemærker på baggrund af årsregnskabet, at myndigheden registrerede en budgetgennemførelsesgrad på 75,7 % for forpligtelser og på 62,5 % for betalinger ved udgangen af 2011;

                  19.

                  konstaterer på baggrund af årsregnskabet (8), at 1 901 218,61 EUR i forpligtelsesbevillinger blev fremført fra 2011 til 2012, og at det kan blive nødvendigt at frigøre omkring 250 000 EUR heraf på et senere tidspunkt;

                  20.

                  konstaterer, at gennemførelsesgraden var på 84,95 % for forpligtelser under afsnit I (Personaleudgifter) og på 82,46 % for afsnit II (Administrative udgifter); bemærker, at 2011 var et overgangsår fra CESR til en europæisk myndighed og et forberedende år for nye procedurer og ansøgninger; opfordrer myndigheden til at informere dechargemyndigheden om de foranstaltninger, der træffes for at forbedre disse resultater, idet den lave gennemførelsesgrad er et udtryk for vanskeligheder med hensyn til budgetplanlægning og -gennemførelse;

                  21.

                  bemærker, at myndigheden befinder sig i sin indledende opbygningsperiode; bemærker, at budgettet til lønninger derfor var højere end nødvendigt, da ikke alle stillinger kunne blive besat ved årets start; bemærker endvidere, at det forhold, at personalet var mindre end oprindeligt budgetteret, havde en tilsvarende effekt på gennemførelsen af afsnit II;

                  22.

                  påpeger, at alle budgetoverførsler blev foretaget inden for samme afsnit, bortset fra en nettooverførsel på 250 000 EUR fra afsnit I til afsnit II med det formål at bidrage til at dække omkostningerne til renoveringen af de nye lokaler;

                  23.

                  bemærker på baggrund af årsregnskabet den meget lave gennemførelsesgrad for forpligtelser på 46,92 % i afsnit III (Driftsudgifter); bemærker, at omkring 1 000 000 EUR i forpligtelser fra afsnit III blev fremført til dækning af it-projekter, der var en del af arbejdsprogrammet for 2011, men var blevet iværksat senere på grund af forsinkelser i lovgivningsprocessen; opfordrer myndigheden til at informere dechargemyndigheden om de foranstaltninger, der træffes for at forbedre resultaterne, idet den lave gennemførelsesgrad er et udtryk for vanskeligheder med hensyn til budgetplanlægning og -gennemførelse;

                  24.

                  bemærker, at forpligtelserne på de områder, hvor det var særlig vanskeligt at bedømme udgifterne, vedrørte skatter og afgifter til de franske myndigheder, rejsebureaugebyrer og uddannelse af tilsynsførende, som myndigheden ikke selv var direkte ansvarlig for;

                  25.

                  erkender, at myndigheden har taget hensyn til udgiftsmønsteret i 2011, at 2012-budgettet er blevet omprofileret, og at myndigheden i både afsnit I og afsnit II i 2013-budgettet har taget hensyn til, at det i en opbygningsperiode ikke er muligt at besætte alle stillinger på stillingsfortegnelsen ved årets start;

                  26.

                  noterer sig, at tekniske problemer og den sene implementering af ABAC ifølge myndigheden førte til, at de dertil svarende budgetforpligtelser først blev opført i regnskabet i slutningen af 2011;

                  27.

                  bemærker, at Revisionsretten konstaterede, at betalingsbevillinger til en samlet værdi af 207 442 EUR var blevet fremført til 2012, uden at der var indgået retlige forpligtelser; opfordrer myndigheden til at underrette dechargemyndigheden om de skridt, der er taget for at udbedre denne mangel, eftersom fremførslerne var ureglementerede og bør annulleres;

                  28.

                  erkender, at myndigheden har forbedret sin forvaltning af anlægsaktiver; konstaterer endvidere, at myndigheden for så vidt angår immaterielle aktiver den 1. januar 2012 indførte timesedler for internt personale, der arbejder på it-projekter, og at den er i færd med at forbedre de relevante procedurer;

         Kontrolsystemer

                  29.

                  bemærker, at myndigheden vedtog interne kontrolstandarder i 2012 og også udnævnte en intern kontrolkoordinator i 2012;

                  30.

                  glæder sig over styrelsesudvalgets afgørelse af 11.januar 2011 om betingelser og nærmere vilkår for interne undersøgelser i forbindelse med bekæmpelse af svig, bestikkelse og enhver anden ulovlig aktivitet, der skader Unionens interesser; understreger, at denne afgørelse nøje følger teksten i den modelafgørelse, der er vedføjet den interinstitutionelle aftale af 25. maj 1999 som bilag, og repræsenterer myndighedens tiltrædelse af denne aftale;

                  31.

                  bemærker, at de fleste af myndighedens gennemførelsesbestemmelser til vedtægten er blevet vedtaget, men at nogle stadig skal bekræftes eller afsluttes;

                  32.

                  noterer sig den nuværende situation, som er identisk for de tre europæiske tilsynsmyndigheder:

                              —

                              14 gennemførelsesbestemmelser blev vedtaget i 2011

                              —

                              fem gennemførelsesbestemmelser blev vedtaget i 2012

                              —

                              syv gennemførelsesbestemmelser afventer bekræftelse fra Kommissionen eller GD HR

                              —

                              fire gennemførelsesbestemmelser, som i sidste instans er forbundet med et krav om, at de tre tilsynsmyndigheder reviderer bestemmelserne på basis af nye skabeloner i overensstemmelse med den nye personalevedtægt, er ikke blevet godkendt af Kommissionen;

         Ansættelsesprocedurer

                  33.

                  noterer sig, at myndigheden har bragt sine ansættelsesprocedurer i overensstemmelse med Revisionsrettens anbefalinger; opfordrer myndigheden til at underrette dechargemyndigheden om de videre foranstaltninger, den har truffet for at forbedre ansættelsesprocedurerne; mener, at nogle af personalevedtægtens bestemmelser vil kunne udgøre en anseelig administrativ byrde; opfordrer derfor Kommissionen til for så vidt angår agenturerne at tillade en vis grad af forenkling i henhold til personalevedtægtens artikel 110;

                  34.

                  bemærker, at 2011 ifølge årsregnskabet (9) var et afgørende år for myndighedens etablering og udbygning af den personalegruppe, der skal varetage myndighedens nye funktioner og opgaver; konstaterer, at myndighedens personale den 31. december 2012 bestod af 50 midlertidigt ansatte, tre medarbejdere ansat på franske kontrakter overtaget fra den foregående organisation, fem kontraktansatte, to udstationerede nationale eksperter og to praktikanter;

                  35.

                  henviser for så vidt angår andre bemærkninger af horisontal art, der ledsager dechargeafgørelsen, til sin beslutning af 17. april 2013 (10) om præstation, økonomisk forvaltning og kontrol med agenturer.

         (1)  EUT C 388 af 15.12.2012, s. 157.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EUT L 331 af 15.12.2010, s. 84.

         (5)  EFT L 357 af 31.12.2002, s. 72.

         (6)  EUT L 331 af 15.12.2010, s. 12, artikel 62, stk. 1.

         (7)  Årsregnskab 2011, s. 27.

         (8)  Årsregnskabet 2011, s. 42.

         (9)  Årsregnskab 2011, s. 46.

         (10)  Vedtagne tekster, P7_TA(2013)0134 (Se side 374 i denne EUT).


title: 2011/600/EU: Europa-Parlamentets afgørelse af 10. maj 2011 om decharge for gennemførelsen af budgettet for Eurojust for regnskabsåret 2009#Europa-Parlamentets beslutning af 10. maj 2011 med bemærkningerne, der er en integrerende del af afgørelsen om decharge for gennemførelsen af budgettet for Eurojust for regnskabsåret 2009

text:
               27.9.2011

               DA

               Den Europæiske Unions Tidende

               L 250/215

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af budgettet for Eurojust for regnskabsåret 2009
   (2011/600/EU)
   EUROPA-PARLAMENTET,

               —

               der henviser til det endelige årsregnskab for Eurojust for regnskabsåret 2009,

               —

               der henviser til Revisionsrettens beretning om årsregnskabet for Eurojust for regnskabsåret 2009 med Eurojusts svar (1),

               —

               der henviser til Rådets henstilling af 15. februar 2011 (05892/2011 — C7-0052/2011),

               —

               der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets afgørelse 2002/187/RIA af 28. februar 2002 om oprettelse af Eurojust for at styrke bekæmpelsen af grov kriminalitet (3), særlig artikel 36,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0133/2011),

               1.

               meddeler den administrerende direktør for Eurojust decharge for gennemførelsen af Eurojusts budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Eurojust, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 338 af 14.12.2010, s. 144.

      (2)  EFT L 248 af 16.9.2002, s. 1.

      (3)  EFT L 63 af 6.3.2002, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2011
      med bemærkningerne, der er en integrerende del af afgørelsen om decharge for gennemførelsen af budgettet for Eurojust for regnskabsåret 2009
      EUROPA-PARLAMENTET,

                  —

                  der henviser til det endelige årsregnskab for Eurojust for regnskabsåret 2009,

                  —

                  der henviser til Revisionsrettens beretning om årsregnskabet for Eurojust for regnskabsåret 2009 med Eurojusts svar (1),

                  —

                  der henviser til Rådets henstilling af 15. februar 2011 (05892/2011 — C7-0052/2011),

                  —

                  der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Rådets afgørelse 2002/187/RIA af 28. februar 2002 om oprettelse af Eurojust for at styrke bekæmpelsen af grov kriminalitet (3), særlig artikel 36,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0133/2011),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2009 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 5. maj 2010 meddelte decharge til Eurojusts administrerende direktør for gennemførelsen af agenturets budget for regnskabsåret 2008 (5) og i beslutningen med bemærkningerne til afgørelsen bl.a.:

                              —

                              bifaldt indgåelsen den 24. september 2008 af den praktiske aftale om samarbejdsaftalerne mellem Eurojust og Det Europæiske Kontor for Bekæmpelse af Svig (OLAF)

                              —

                              bemærkede, at agenturet ifølge Revisionsretten stadig havde problemer med bevillingsfremførsler i 2008, selv om der øjensynligt blev fremført færre bevillinger end det foregående regnskabsår (13 % af de endelige budgetbevillinger mod 25 % fremførte bevillinger i 2007)

                              —

                              beklagede, at Revisionsretten, som i de tre foregående år, stadig fandt svagheder i udbudsprocedurerne,

                  C.

                  der henviser til, at tilskuddet til agenturet i 2009 var 26 400 000 EUR, hvilket er en stigning på 6,4 % i forhold til regnskabsåret 2008,

         Præstationer

                  1.

                  glæder sig over, at agenturet har taget initiativ til at anvende nøglepræstationsindikatorer i sine 2010-enhedsplaner; opfordrer ikke desto mindre agenturet til at underrette dechargemyndigheden om disse nøglepræstationsindikatorer og deres forbindelser til agenturets målsætninger, budget og arbejdsprogram; mener, at hvis der skabes forbindelse mellem indikatorerne og agenturets målsætninger, budget og arbejdsprogram, så ville det give aktørerne bedre mulighed for at evaluere agenturets præstationer;

                  2.

                  bifalder, at agenturet har taget initiativ til i en oversigt vedføjet Revisionsrettens beretning for 2009 at forelægge en sammenligning af foranstaltninger gennemført i 2008 og 2009 for at gøre det muligt for dechargemyndigheden bedre at vurdere agenturets præstationer fra et år til det næste;

         Bevillingsfremførsler

                  3.

                  bemærker med tilfredshed, at Revisionsretten ikke har noget at bemærke vedrørende omfanget af bevillingsfremførsler og bortfaldne bevillinger for 2009;

                  4.

                  bemærker, at dechargen for gennemførelsen af agenturets budget i yderligere omfang bør baseres på agenturets præstationer i løbet af året;

                  5.

                  opfordrer agenturet til at orientere dechargemyndigheden om, hvad den har gjort for at undgå at fremføre bevillinger, da sådanne bevillingsfremførsler har været en tilbagevendende problemstilling i forbindelse med tidligere dechargeprocedurer;

         Forbedring af udbudsprocedurerne

                  6.

                  bifalder, at agenturet har iværksat foranstaltninger med henblik på at vurdere markedsværdien af relevante produkter/tjenester forud for indledningen af en udbudsprocedure; mener, at dette initiativ udgør en vigtig praksis, som bør følges af andre agenturer; glæder sig desuden over agenturets årlige indkøbsplan for 2009, som i høj grad har hjulpet agenturets enheder og tjenester i forbindelse med forvaltningen af deres udbud; mener, at disse initiativer forbedrer den anvisningsberettigedes vejledning og kontrol;

         Menneskelige ressourcer

                  7.

                  er foruroliget over, at Revisionsretten igen har konstateret svagheder i planlægningen og iværksættelsen af ansættelsesprocedurerne; konstaterer især, at procentdelen af ledige stillinger stadig er for høj (24 %) om end lavere end i 2008 (26 %) og i 2007 (33 %); opfordrer derfor agenturet til at udarbejde en omfattende rekrutteringshandlingsplan med henblik på væsentligt at reducere antallet af ledige stillinger og til at underrette dechargemyndigheden herom; glæder sig imidlertid over, at agenturet har til hensigt at reducere antallet af ledige stillinger til under 8 % ved udgangen af 2011;

                  8.

                  lykønsker agenturet med i 2009 at have reduceret antallet af midlertidigt ansatte, »der fungerer som ansatte«, fra 31 til 10 ved udgangen af dette år; opfordrer ikke desto mindre agenturet til som anbefalet af den interne revisionstjeneste (IAS) yderligere at reducere dette antal;

                  9.

                  erkender, at agenturet i 2009 lancerede sin nye ansættelsesprocedure, ifølge hvilken medlemmerne af udvælgelseskomitéen kun inviterede ansøgere, der scorede mindst 75 % i den foreløbige evalueringstest, til mundtlig prøve, og kun opførte de kandidater på reservelisten, der scorede mindst 75 % ved den mundtlige prøve og ved de skriftlige prøver;

                  10.

                  udtrykker bekymring over, at Revisionsretten har berettet, at tre ud af seks mellemlederstillinger (kontorchef) i agenturet var besat midlertidigt af »fungerende« ansatte; understreger, at denne situation tyder på, at der er vanskeligheder med at tiltrække og fastholde det rette personale; glæder sig imidlertid over, at agenturet har planer om at vedtage en beslutning om, at den endelige vurdering af ansøgerne vil blive baseret på en kombination af den karakter, der blev givet på tidspunktet for afslutningen af ansøgningsskemaet, og resultatet af de mundtlige og skriftlige prøver; mener, at denne fremgangsmåde er en forbedring af agenturets udvælgelsesprocedurer, da det på en effektiv måde tager hensyn til hver kandidats fortjenester;

         Intern revision

                  11.

                  erkender, at ud af 26 henstillinger fra IAS af 31. december 2008 er kun 4 blevet gennemført (hvoraf 2 blev betragtet som »kritiske«); bemærker desuden, at IAS fremsatte en supplerende henstilling i december 2009, og at gennemførelsen af 15 af de resterende 23 henstillinger er forsinket i mere end 12 måneder; opfordrer derfor agenturet til at underrette dechargemyndigheden om grundene til en sådan forsinkelse og straks træffe foranstaltninger vedrørende: forbedring af rekrutteringsproceduren, nedbringelse af antallet af midlertidigt ansatte, omstrukturering af personaleafdelingen (HR), udarbejdelse af en HR-forvaltningsplan, styrkelse af overvågningen af HR-aktiviteter og gennemgang af indholdet af registret over undtagelser;

                  12.

                  glæder sig over agenturets initiativ til at forelægge dechargemyndigheden IAS' årlige interne revisionsberetning om agenturet; ser dette som på gennemsigtighed og et eksempel på bedste praksis, som bør følges af andre agenturer;

                  13.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2011 (6) om præstationer, økonomisk forvaltning og kontrol med agenturer.

         (1)  EUT C 338 af 14.12.2010, s. 144.

         (2)  EFT L 248 af 16.9.2002, s. 1.

         (3)  EFT L 63 af 6.3.2002, s. 1.

         (4)  EFT L 357 af 31.12.2002, s. 72.

         (5)  EFT L 252 af 25.9.2010, s. 202.

         (6)  Vedtagne tekster, P7_TA(2011)0163 (Se side 269 i denne EUT).


title: 2013/297/EU: Rådets afgørelse af 13. maj 2013 om indgåelse af aftalen mellem Den Europæiske Union og Ukraine om ændring af aftalen mellem Det Europæiske Fællesskab og Ukraine om lettelse af udstedelsen af visa#Aftale mellem Den Europæiske Union og Ukraine om ændring af aftalen mellem Det Europæiske Fællesskab og Ukraine om lettelse af udstedelsen af visa

text:
               20.6.2013

               DA

               Den Europæiske Unions Tidende

               L 168/10

      RÅDETS AFGØRELSE

   af 13. maj 2013
   om indgåelse af aftalen mellem Den Europæiske Union og Ukraine om ændring af aftalen mellem Det Europæiske Fællesskab og Ukraine om lettelse af udstedelsen af visa
   (2013/297/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union,
   under henvisning til traktaten om Den Europæiske Unions funktionsmåde, særlig artikel 77, stk. 2, litra a), sammenholdt med artikel 218, stk. 6, litra a),
   under henvisning til forslag fra Europa-Kommissionen, og
   under henvisning til godkendelse fra Europa-Parlamentet, og
   ud fra følgende betragtninger:

               (1)

               I overensstemmelse med Rådets afgørelse 2012/428/EU (1) blev aftalen mellem Den Europæiske Union og Ukraine om ændring af aftalen mellem Det Europæiske Fællesskab og Ukraine om lettelse af udstedelsen af visa (»aftalen«) undertegnet den 23. juli 2012 med forbehold af dens indgåelse.

               (2)

               Aftalen bør godkendes.

               (3)

               Denne afgørelse udgør en udvikling af de bestemmelser i Schengenreglerne, som Det Forenede Kongerige ikke deltager i, jf. Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne (2). Det Forenede Kongerige deltager derfor ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige.

               (4)

               Denne afgørelse udgør en udvikling af de bestemmelser i Schengenreglerne, som Irland ikke deltager i, jf. Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (3). Irland deltager derfor ikke i vedtagelsen af denne afgørelse, som ikke er bindende for og ikke finder anvendelse i Irland.

               (5)

               I medfør af artikel 1 og 2 i protokollen (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Ukraine om ændring af aftalen mellem Det Europæiske Fællesskab og Ukraine om lettelse af udstedelsen af visa godkendes herved på Unionens vegne.
   Aftalens tekst er knyttet til denne afgørelse.
   Artikel 2
   Formanden for Rådet udpeger den eller de personer, som på Unionens vegne er beføjet til at foranstalte den notifikation, der er omhandlet i aftalens artikel 2 med henblik på at udtrykke Unionens samtykke til at blive bundet af aftalen (4).
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 13. maj 2013.

            På Rådets vegne

         S. COVENEY

            Formand

      (1)  EUT L 199 af 26.7.2012, s. 1.

      (2)  EFT L 131 af 1.6.2000, s. 43.

      (3)  EFT L 64 af 7.3.2002, s. 20.

      (4)  Datoen for aftalens ikrafttræden vil blive offentliggjort i Den Europæiske Unions Tidende på foranledning af Generalsekretariatet for Rådet.

         AFTALE

      mellem Den Europæiske Union og Ukraine om ændring af aftalen mellem Det Europæiske Fællesskab og Ukraine om lettelse af udstedelsen af visa
      DEN EUROPÆISKE UNION,
      på den ene side, og
      UKRAINE,
      på den anden side,
      i det følgende benævnt »parterne«,
      SOM HENVISER til aftalen mellem Det Europæiske Fællesskab og Ukraine om lettelse af udstedelsen af visa, som trådte i kraft den 1. januar 2008,
      SOM ØNSKER at gøre det endnu lettere at sikre den mellemfolkelige kontakt,
      SOM ANERKENDER betydningen af i tide at indføre en visumfri rejseordning for ukrainske statsborgere, forudsat at betingelserne for velforvaltet og sikker mobilitet er opfyldt,
      SOM TAGER HENSYN til ikrafttrædelsen af Europa-Parlamentets og Rådets forordning (EF) nr. 810/2009 af 13. juli 2009 om en fællesskabskodeks for visa (visumkodeks) (1), der navnlig omfatter en obligatorisk forpligtelse til at begrunde afslag på visum og ansøgernes ret til at klage i tilfælde af afslag
      SOM TAGER HENSYN til protokollen om Schengenreglerne som integreret i Den Europæiske Union og protokollen om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, og som bekræfter, at denne aftales bestemmelser ikke gælder for Det Forenede Kongerige og Irland,
      SOM TAGER HENSYN til protokollen om Danmarks stilling, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, og som bekræfter, at denne aftales bestemmelser ikke gælder for Kongeriget Danmark —
      ER BLEVET ENIGE OM FØLGENDE:
      Artikel 1
      Aftalen mellem Det Europæiske Fællesskab og Ukraine om lettelse af udstedelsen af visa, herefter benævnt »aftalen«, ændres i overensstemmelse med denne artikels bestemmelser:

                  1)

                  I titlen erstattes ordene »Det Europæiske Fællesskab« af ordene »Den Europæiske Union«.

                  2)

                  I artikel 1, stk. 2, indsættes følgende som første afsnit:
                  »Ukraine kan kun genindføre visumpligt for borgere eller bestemte kategorier af borgere i alle medlemsstater og ikke for borgere eller bestemte kategorier af borgere i individuelle medlemsstater.«

                  3)

                  I artikel 2, stk. 1 og 2, erstattes »Fællesskabets« af »Den Europæiske Unions«.

                  4)

                  I artikel 3, litra e), erstattes ordet »fællesskabsretten« af ordet »EU-retten«.

                  5)

                  Artikel 4, stk. 1, ændres således:

                              a)

                              litra c) affattes således:

                                          »c)

                                          for chauffører i international gods- eller passagertransport til medlemsstaternes område i køretøjer indregistreret i Ukraine:

                                                      —

                                                      en skriftlig anmodning fra det nationale forbund af transportvirksomheder i Ukraine, som foretager international transport ad landevej, med angivelse af turenes formål, varighed, destination(er) og hyppighed«

                              b)

                              litra e) affattes således:

                                          »e)

                                          for journalister og det tekniske personale, der ledsager journalister i arbejdsøjemed:

                                                      —

                                                      attestering eller anden dokumentation udstedt af en faglig organisation eller ansøgerens arbejdsgiver for, at den pågældende person er uddannet journalist, og hvoraf det fremgår, at formålet med rejsen er at udføre journalistisk arbejde eller at den pågældende person er medlem af det tekniske personale, der ledsager journalister i arbejdsøjemed«

                              c)

                              litra i) affattes således:

                                          »i)

                                          for deltagere i officielle udvekslingsprogrammer arrangeret af venskabsbyer og andre kommunale myndigheder:

                                                      —

                                                      en skriftlig indbydelse fra disse byers borgmester/kommunalbestyrelsesformand eller andre kommunale enheder«

                              d)

                              litra j) affattes således:

                                          »j)

                                          for nære pårørende — ægtefæller, børn (også adopterede), forældre (også formyndere), bedsteforældre og børnebørn — der besøger ukrainske statsborgere med lovligt ophold på medlemsstaternes område eller unionsborgere, der har ophold i den medlemsstat, hvori de er statsborgere:

                                                      —

                                                      en skriftlig indbydelse fra værten«

                              e)

                              litra m) affattes således:

                                          »m)

                                          til besøg af lægelige årsager og for de nødvendige ledsagende personer:

                                                      —

                                                      et officielt dokument fra den behandlende institution, som bekræfter behovet for behandling på denne institution og for at være ledsaget, og dokumentation for, at vedkommende har tilstrækkelige finansielle midler til at betale for lægebehandlingen«

                              f)

                              følgende litra tilføjes:

                                          »n)

                                          for repræsentanter for organisationer i civilsamfundet, når de rejser i uddannelsesøjemed eller med henblik på deltagelse i seminarer og konferencer, også inden for rammerne af udvekslingsprogrammer:

                                                      —

                                                      en skriftlig indbydelse fra værtsorganisationen, en bekræftelse af, at den pågældende repræsenterer civilsamfundsorganisationen, og en attestering fra det relevante register af, at der er oprettet en sådan organisation, udstedt af en statslig myndighed efter national lovgivning

                                          o)

                                          for medlemmer af liberale erhverv, der deltager i internationale udstillinger, konferencer, symposier, seminarer eller andre lignende arrangementer, der afholdes på medlemsstaternes område:

                                                      —

                                                      en skriftlig anmodning fra værtsorganisationen, der bekræfter, at den pågældende person deltager i arrangementet

                                          p)

                                          for repræsentanter for religiøse samfund:

                                                      —

                                                      en skriftlig anmodning fra et religiøst samfund, der er registreret i Ukraine med angivelse af rejsens formål, varighed og hyppighed

                                          q)

                                          for deltagere i officielle EU-programmer for samarbejde på tværs af grænserne såsom Det Europæiske Naboskabs- og Partnerskabsinstrument (ENPI):

                                                      —

                                                      en skriftlig indbydelse fra værtsorganisationen.«

                  6)

                  Artikel 5, stk. 1, 2 og 3, affattes således:
                  »1.   Medlemsstaternes diplomatiske og konsulære repræsentationer udsteder visa til flere indrejser gældende i fem år til følgende kategorier af personer:

                              a)

                              medlemmer af nationale og regionale regeringer og parlamenter, forfatningsdomstole og højesteretter, nationale og regionale anklagere og deres stedfortrædere, såfremt de under udførelsen af deres pligter ikke er fritaget for visumpligten i medfør af nærværende aftale

                              b)

                              medlemmer af officielle delegationer, der efter en officiel indbydelse stilet til Ukraine, regelmæssigt skal deltage i officielle møder, konsultationer, forhandlinger eller udvekslingsprogrammer samt arrangementer afholdt af mellemstatslige organisationer på en medlemsstats område

                              c)

                              ægtefæller og børn (også adopterede), der er under 21 år eller er forsørgelsesberettigede, og forældre (herunder formyndere), som besøger ukrainske statsborgere med lovligt ophold på medlemsstaternes område eller unionsborgere, der har ophold på den medlemsstats område, hvori de er statsborgere

                              d)

                              forretningsfolk og repræsentanter for erhvervsorganisationer, der jævnligt rejser til medlemsstaterne

                              e)

                              for journalister og det tekniske personale, der ledsager journalister i arbejdsøjemed.

                        Uanset første afsnit begrænses gyldigheden af visa til flere indrejser, hvis behovet for eller intentionen om at rejse ofte eller regelmæssigt tydeligvis er begrænset til et kortere tidsrum, til dette tidsrum, navnlig når

                              —

                              de i litra a) omhandlede personers embedsperiode

                              —

                              gyldigheden af de i litra b) omhandlede personers status som medlem af en officiel delegation

                              —

                              for så vidt angår de i litra c) omhandlede personer, gyldigheden af tilladelsen til ukrainske statsborgere med lovligt ophold i Den Europæiske Union til lovligt at opholde sig der

                              —

                              gyldigheden af de i litra d) omhandlede personers status som repræsentanter for en erhvervsorganisation eller disses arbejdskontrakt

                              —

                              de i litra e) omhandlede personers arbejdskontrakt

                        er på under fem år.
                  2.   Medlemsstaternes diplomatiske og konsulære repræsentationer udsteder visa til flere indrejser med en gyldighed på et år til følgende kategorier af personer, forudsat at de i det foregående år har fået udstedt mindst ét visum og har gjort brug af det i overensstemmelse med reglerne om indrejse og ophold på den besøgte stats område til:

                              a)

                              chauffører i international gods- eller passagertransport til medlemsstaternes område i køretøjer indregistreret i Ukraine

                              b)

                              medlemmer af tog-, kølevogns- eller lokomotivpersonalet i internationale tog, der kører til medlemsstaternes område

                              c)

                              personer, der deltager i videnskabelige, kulturelle eller kunstneriske aktiviteter, herunder universitets- og andre udvekslingsprogrammer, og som jævnligt rejser til medlemsstaterne

                              d)

                              deltagere i internationale sportsarrangementer og deres professionelle ledsagere

                              e)

                              deltagere i officielle udvekslingsprogrammer arrangeret af venskabsbyer og andre kommunale myndigheder

                              f)

                              repræsentanter for organisationer i civilsamfundet, der regelmæssigt rejser til medlemsstaterne i uddannelsesøjemed eller med henblik på deltagelse i seminarer og konferencer, også inden for rammerne af udvekslingsprogrammer

                              g)

                              deltagere i officielle EU-programmer for samarbejde på tværs af grænserne såsom Det Europæiske Naboskabs- og Partnerskabsinstrument (ENPI):

                              h)

                              studerende og universitetsuddannede under videreuddannelse, der jævnligt rejser i studie- eller uddannelsesøjemed, herunder inden for rammerne af udvekslingsprogrammer

                              i)

                              repræsentanter for religiøse samfund

                              j)

                              medlemmer af liberale erhverv, der deltager i internationale udstillinger, konferencer, symposier, seminarer eller andre lignende arrangementer, der afholdes på medlemsstaternes område

                              k)

                              personer, der af lægelige årsager har brug for regelmæssigt at indrejse, og de nødvendige ledsagende personer.

                        Uanset første afsnit begrænses gyldigheden af visa til flere indrejser, hvis behovet for eller intentionen om at rejse ofte eller regelmæssigt tydeligvis er begrænset til et kortere tidsrum, til dette tidsrum.
                  3.   Medlemsstaternes diplomatiske og konsulære repræsentationer udsteder visa til flere indrejser med en gyldighed på mindst to år og højst fem år til de i stk. 2 nævnte personkategorier, forudsat at de i de foregående to år har gjort brug af et visum til flere indrejser med etårig gyldighed i overensstemmelse med reglerne om indrejse og ophold på den besøgte stats område, medmindre behovet for eller intentionen om at rejse ofte eller regelmæssigt tydeligvis er begrænset til et kortere tidsrum, og i så tilfælde begrænses gyldigheden af visummet til flere indrejser til dette tidsrum.«

                  7)

                  Artikel 6 ændres således:

                              a)

                              Stk. 3 affattes således:
                              »3.   Medlemsstaterne opkræver et gebyr på 70 EUR for behandlingen af visumansøgninger, når ansøgeren på grundlag af afstanden mellem dennes opholdssted og det sted, hvor ansøgningen er indgivet, har anmodet om, at der træffes afgørelse om ansøgningen inden tre dage fra indgivelsen af denne, og konsulatet har accepteret at træffe afgørelse inden tre dage.«

                              b)

                              I stk. 4:

                                          i)

                                          affattes indledningen således:
                                          »4.   Med forbehold af stk. 5 beregnes der for følgende personkategorier ikke gebyr for behandlingen af visumansøgninger:«

                                          ii)

                                          i litra a) tilføjes følgende:
                                          »eller unionsborgere, der har ophold i den medlemsstat, hvori de er statsborgere«

                                          iii)

                                          i litra i) tilføjes følgende:
                                          »og andre kommunale myndigheder«

                                          iv)

                                          i litra j) tilføjes følgende:
                                          »og det tekniske personale, der ledsager journalister i arbejdsøjemed«

                                          v)

                                          tilføjes følgende litra:

                                                      »o)

                                                      repræsentanter for religiøse samfund

                                                      p)

                                                      medlemmer af liberale erhverv, der deltager i internationale udstillinger, konferencer, symposier, seminarer eller andre lignende arrangementer, der afholdes på medlemsstaternes område

                                                      q)

                                                      unge i alderen op til 25 år, der deltager i seminarer, konferencer, sportsarrangementer, kulturelle eller uddannelsesmæssige begivenheder tilrettelagt af nonprofitorganisationer

                                                      r)

                                                      repræsentanter for organisationer i civilsamfundet, når de rejser i uddannelsesøjemed eller med henblik på deltagelse i seminarer og konferencer, også inden for rammerne af udvekslingsprogrammer

                                                      s)

                                                      deltagere i officielle EU-programmer for samarbejde på tværs af grænserne såsom Det Europæiske Naboskabs- og Partnerskabsinstrument (ENPI).«

                                          vi)

                                          tilføjes følgende afsnit:
                                          »Første afsnit finder også anvendelse, når rejsens formål er transit.«

                              c)

                              Følgende stykke tilføjes:
                              »5.   Hvis en medlemsstat samarbejder med en ekstern serviceudbyder med henblik på udstedelse af et visum, kan den eksterne serviceudbyder opkræve et servicegebyr. Servicegebyret skal stå i et rimeligt forhold til de omkostninger, som den eksterne serviceudbyder har afholdt ved udførelsen af sine opgaver, og må ikke overstige 30 EUR. Medlemsstaterne giver fortsat alle kategorier af ansøgere adgang til at indgive ansøgninger direkte til deres konsulater. Hvis det kræves, at ansøgerne får en aftale om indgivelse af en ansøgning, skal denne som hovedregel finde sted inden to uger fra det tidspunkt, hvor der blev anmodet om en aftale.«

                  8)

                  Artikel 10 ændres således:

                              a)

                              Titlen affattes således:

                                 »Diplomat- og tjenestepas«

                              b)

                              I stk. 2, som bliver til stk. 3, erstattes »i stk. 1« af »i stk. 1 og 2«

                              c)

                              Følgende nye stk. 2 indsættes:
                              »2.   Ukrainske statsborgere, der er i besiddelse af et gyldigt biometrisk tjenestepas, har ret til indrejse i, udrejse af og transit gennem medlemsstaternes område uden visum.«

                  9)

                  Artikel 12, stk. 1, ændres således:

                              a)

                              I første punktum erstattes ordene »Det Europæiske Fællesskab« af ordene »Den Europæiske Union«.

                              b)

                              I andet punktum erstattes ordet »Fællesskabet« af ordene »Den Europæiske Union« og ordene »Kommissionen for De Europæiske Fællesskaber« af ordet »Europa-Kommissionen«.

                  10)

                  Artikel 13 ændres således:

                              a)

                              Det eksisterende stykke bliver nummereret som stk. 1.

                              b)

                              Følgende stykke tilføjes:
                              »2.   Bestemmelserne i eksisterende bilaterale aftaler eller ordninger mellem individuelle medlemsstater og Ukraine, der er indgået inden denne aftales ikrafttrædelse, og som indeholder bestemmelser om fritagelse fra visumpligten for indehavere af ikke-biometriske tjenestepas, finder fortsat anvendelse, uden at det påvirker de pågældende medlemsstaters eller Ukraines ret til at opsige eller suspendere disse bilaterale aftaler eller ordninger.«

            Artikel 2
      Denne aftale ratificeres eller godkendes af parterne i overensstemmelse med deres respektive procedurer og træder i kraft den første dag i den anden måned efter den dato, hvor den sidste part meddeler den anden part, at ovennævnte procedurer er afsluttet.

         Udfærdiget i Bruxelles den treogtyvende juli to tusind og tolv i to eksemplarer på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og ukrainsk, idet hver af disse tekster har samme gyldighed.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraine
            Pour l'Ukraine
            Per l'Ucraina
            Ukrainas vārdā
            Ukrainos vardu
            Ukrajna részéről
            Għall-Ukrajna
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            På Ukrainas vägnar
            За Украïнy

         (1)  EUT L 243 af 15.9.2009, s. 1.

         DEN EUROPÆISKE UNIONS ERKLÆRING OM DE DOKUMENTER, DER SKAL INDGIVES, NÅR DER ANSØGES OM VISA TIL KORTVARIGT OPHOLD
         Den Europæiske Union vil udarbejde en harmoniseret liste over den krævede dokumentation, jf. artikel 48, stk. 1, litra a), i visumkodeksen, for at sikre, at ansøgere fra Ukraine principielt skal indgive den samme dokumentation til ansøgningen.

         DEN EUROPÆISKE UNIONS ERKLÆRING OM LEMPELSE AF VISUMREGLERNE FOR FAMILIEMEDLEMMER
         Den Europæiske Union noterer sig Ukraines forslag om at anvende en bredere definition af begrebet familiemedlemmer, som bør kunne drage fordel af lempelsen af reglerne for visumudstedelse, og den betydning, Ukraine tillægger en forenkling af reglerne for bevægelsesfriheden for denne personkategori.
         For at forbedre bevægelsesfriheden for et større antal personer med familiebånd (navnlig søskende og deres børn) til ukrainske statsborgere med lovligt ophold på medlemsstaternes område eller unionsborgere, der har ophold på den medlemsstats område, hvori de er statsborgere, opfordrer Den Europæiske Union medlemsstaternes konsulater til fuldt ud at anvende de eksisterende muligheder i visumkodeksen til at lempe reglerne for visumudstedelse til denne personkategori, herunder navnlig en forenkling af den dokumentation, der kræves af ansøgeren, fritagelse fra gebyret til behandling af ansøgningen og i givet fald til udstedelse af visa til flere indrejser.

         DEN EUROPÆISKE UNIONS ERKLÆRING VEDRØRENDE AFTALENS ARTIKEL 10, STK. 2
         Den Europæiske Union kan suspendere anvendelsen af en del af aftalen, navnlig artikel 10, stk. 2, efter proceduren i artikel 14, stk. 5, såfremt Ukraine misbruger bestemmelserne i artikel 10, stk. 2, eller anvendelsen af disse bestemmelser fører til en trussel mod den offentlige sikkerhed. Hvis anvendelsen af artikel 10, stk. 2, er stillet i bero, vil Den Europæiske Union indlede høringer inden for rammerne af det ved aftalen nedsatte udvalg med henblik på at løse de problemer, der førte til denne suspension.

         FÆLLESERKLÆRING OM SCHWEIZ OG LIECHTENSTEIN
         Parterne noterer sig de tætte forbindelser mellem Unionen og Schweiz og Liechtenstein, navnlig i henhold til aftalen af 26. oktober 2004 vedrørende disse landes associering i gennemførelsen, anvendelsen og videreudviklingen af Schengenreglerne.
         Under disse omstændigheder er det ønskeligt, at myndighederne i Schweiz og Liechtenstein og Ukraine snarest indgår bilaterale aftaler om lettelse af udstedelsen af visa til kortvarigt ophold svarende til ændringsaftalen.


title: 2011/616/EU: Europa-Parlamentets afgørelse af 10. maj 2011 om decharge for gennemførelsen af budgettet for SESAR-fællesforetagendet for regnskabsåret 2009#Europa-Parlamentets beslutning af 10. maj 2011 med bemærkningerne, der er en integrerende del af afgørelsen om decharge for gennemførelsen af budgettet for SESAR-fællesforetagendet for regnskabsåret 2009

text:
               27.9.2011

               DA

               Den Europæiske Unions Tidende

               L 250/255

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af budgettet for SESAR-fællesforetagendet for regnskabsåret 2009
   (2011/616/EU)
   EUROPA-PARLAMENTET,

               —

               der henviser til det endelige årsregnskab for SESAR-fællesforetagendet for regnskabsåret 2009,

               —

               der henviser til Revisionsrettens beretning om SESAR-fællesforetagendets årsregnskab for det regnskabsår, der afsluttedes den 31. december 2009, med fællesforetagendets svar (1),

               —

               der henviser til Rådets henstilling af 15. februar 2011 (05894/2011 — C7-0051/2011),

               —

               der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets forordning (EF) nr. 1361/2008 af 16. december 2008 om ændring af forordning (EF) nr. 219/2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR) (3), særlig artikel 4b,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Transport- og Turismeudvalget (A7-0124/2011),

               1.

               meddeler den administrerende direktør for SESAR-fællesforetagendet decharge for gennemførelsen af fællesforetagendets budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for SESAR-fællesforetagendet, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 342 af 16.12.2010, s. 30.

      (2)  EFT L 248 af 16.9.2002, s. 1.

      (3)  EUT L 352 af 31.12.2008, s. 12.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2011
      med bemærkningerne, der er en integrerende del af afgørelsen om decharge for gennemførelsen af budgettet for SESAR-fællesforetagendet for regnskabsåret 2009
      EUROPA-PARLAMENTET,

                  —

                  der henviser til det endelige årsregnskab for SESAR-fællesforetagendet for regnskabsåret 2009,

                  —

                  der henviser til Revisionsrettens beretning om SESAR-fællesforetagendets årsregnskab for det regnskabsår, der afsluttedes den 31. december 2009, med fællesforetagendets svar (1),

                  —

                  der henviser til Rådets henstilling af 15. februar 2011 (05894/2011 — C7-0051/2011),

                  —

                  der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Rådets forordning (EF) nr. 1361/2008 af 16. december 2008 om ændring af forordning (EF) nr. 219/2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR) (3), særlig artikel 4b,

                  —

                  der henviser til de finansielle bestemmelser for SESAR-fællesforetagendet vedtaget af SESAR's bestyrelse den 28. juli 2009 (i det følgende benævnt SESAR's finansielle bestemmelser),

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Transport- og Turismeudvalget (A7-0124/2011),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2009 er rigtigt, og at de underliggende transaktioner er lovlige og formelt rigtige,

                  B.

                  der henviser til, at SESAR-fællesforetagendet blev oprettet i februar 2007 for at styre aktiviteterne i SESAR-projektet (Single European Sky Air Traffic Management Research (forskning i lufttrafikstyring i det fælles europæiske luftrum)),

                  C.

                  der henviser til, at fællesforetagendet befinder sig i opstartsfasen og ikke fuldt ud havde implementeret sit system for intern kontrol og finansielle oplysninger ved udgangen af regnskabsåret 2009,

                  D.

                  der henviser til, at fællesforetagendet er ejer af alle materielle og immaterielle aktiver, som er skabt af fællesforetagendet eller overført til det med henblik på SESAR-projektets udviklingsfase i overensstemmelse med de specifikke aftaler, fællesforetagendet indgår med sine medlemmer,

                  E.

                  der henviser til, at Revisionsretten i april 2010 forelagde udtalelse nr. 2/2010 om SESAR-fællesforetagendets finansielle bestemmelser,

                  1.

                  glæder sig over, at Revisionsretten fastslog, at fællesforetagendets årsregnskab for 2009 var korrekt, og at de underliggende transaktioner i alt væsentligt var lovlige og formelt rigtige;

                  2.

                  konstaterer, at fællesforetagendet modtog 55 000 000 EUR i forpligtelsesbevillinger og 27 689 788 EUR i betalingsbevillinger fra Unionens budget for 2009;

         Budgetgennemførelsen

                  3.

                  konstaterer, at der på fællesforetagendets endelige budget for regnskabsåret 2009 var opført 325 000 000 EUR i forpligtelsesbevillinger og 157 000 000 EUR i betalingsbevillinger; tager endvidere til efterretning, at udnyttelsesgraden for forpligtelses- og betalingsbevillingerne lå på henholdsvis 97,1 % og 43,2 %;

                  4.

                  erkender, at fællesforetagendet stadig befinder sig i opstartsfasen som følge af, at Rådets forordning (EF) nr. 1361/2008 om ændring af fællesforetagendets basisretsakt (EF) nr. 219/2007 først blev vedtaget den 16. december 2008;

                  5.

                  bemærker, at der ved årets udgang var indeståender på bankkonti på i alt 86 800 000 EUR, hvilket er i strid med princippet om, at budgettet skal balancere;

                  6.

                  mener, at det er vigtigt at fastlægge, hvordan en eventuel positiv saldo på resultatopgørelsen skal opføres på fællesforetagendets budget for det følgende regnskabsår med henblik på at præcisere, hvordan denne fravigelse fra det generelle princip om, at budgettet skal balancere, skal håndteres;

                  7.

                  er bekymret over, at et integreret ledelsesinformationssystem, som gør det muligt at fordele omkostningerne på specifikke arbejdspakker eller finde frem til driftsomkostningernes finansieringskilde, ikke var indført i december 2009;

                  8.

                  anmoder om, at hvert års budget vedføjes en rapport om uudnyttede bevillinger fremført fra tidligere år, og at der heri gøres rede for, hvorfor disse bevillinger ikke er udnyttet, samt hvordan og hvornår de vil blive det;

         Medlemsbidrag

                  9.

                  opfordrer fællesforetagendet til at harmonisere opførelsen af medlemsbidragene i regnskaberne på grundlag af en vejledning fra Kommissionen;

                  10.

                  opfordrer endvidere fællesforetagendet til i gennemførelsesbestemmelserne at uddybe artikel 97 og 98 i SESAR's finansielle bestemmelser med regler for medlemskab og medfinansiering, og især om

                              —

                              ordningerne for tiltrædelse af nye medlemmer

                              —

                              medlemmernes bidrag i form af naturalydelser

                              —

                              vilkårene for fællesforetagendets revision af medlemmernes bidrag

                              —

                              de betingelser, der skal være opfyldt, for at bestyrelsen kan godkende medfinansiering over den almindelige maksimumssats på 50 %;

         Interne kontrolsystemer

                  11.

                  henstiller indtrængende til fællesforetagendet at afslutte implementeringen af systemet for intern kontrol og finansielle oplysninger;

                  12.

                  glæder sig over, at Revisionsretten mente, at der blev taget vigtige skridt i 2009 for at indføre kontrolsystemer, men er bekymret over, at et integreret værktøj til forvaltning af finansielle, budgetmæssige og operationelle oplysninger ikke var etableret ved årets udgang; bemærker fællesforetagendets svar om, at de finansielle systemer var indført i maj 2010;

                  13.

                  opfordrer fællesforetagendet til i sine finansielle bestemmelser at medtage en specifik henvisning til de beføjelser, der tillægges den interne revisionstjeneste (IAS) i dennes egenskab af fællesforetagendets interne revisor på grundlag af bestemmelserne i rammefinansforordningen for fællesskabsorganer;

                  14.

                  mener i særdeleshed, at IAS' rolle som intern revisor bør være at rådgive fællesforetagendet om risikostyring ved at afgive uafhængige udtalelser om forvaltnings- og kontrolsystemernes kvalitet og ved at fremsætte anbefalinger til forbedring af betingelserne for transaktionernes gennemførelse og til fremme af en forsvarlig økonomisk forvaltning; anser det ligeledes for vigtigt, at fællesforetagendet fremsender en beretning udarbejdet af dets administrerende direktør til dechargemyndigheden, som opsummerer det antal og de typer interne revisioner, der er foretaget af den interne revisor, de anbefalinger, der er fremsat, og den opfølgning, der har fundet sted af disse anbefalinger;

                  15.

                  mener, at fællesforetagendet i betragtning af størrelsen af dets budget og kompleksiteten af dets opgaver bør oprette et revisionsudvalg, som skal rapportere direkte til bestyrelsen;

         Finansforordningen

                  16.

                  tager til efterretning, at bestyrelsen den 28. juli 2009 vedtog nye finansielle bestemmelser, efter at forordning (EF) nr. 1361/2008 om ændring af forordning (EF) nr. 219/2007 var trådt i kraft; mener, at disse bestemmelser i vid udstrækning er baseret på principperne i rammefinansforordningen, men er også af den opfattelse, at der kan foretages yderligere forbedringer med hensyn til:

                              —

                              undtagelserne fra budgetprincipperne

                              —

                              IAS' rolle

                              —

                              oprettelse af et revisionsudvalg

                              —

                              bestemmelser vedrørende medlemskab af SESAR.

         (1)  EUT C 342 af 16.12.2010, s. 30.

         (2)  EFT L 248 af 16.9.2002, s. 1.

         (3)  EUT L 352 af 31.12.2008, s. 12.

         (4)  EFT L 357 af 31.12.2002, s. 72.